Úradný vestník L 085 , 30/03/1994 S. 0066 - 0070

Fínske špeciálne vydanie: Kapitola 2 Zväzok 14 S. 0009

Švédske špeciálne vydanie: Kapitola 2 Zväzok 14 S. 0009



Rozhodnutie Spoločného výboru EHP č. 4/94 z 8. februára 1994, ktorým sa mení a dopĺňa protokol 30 k Dohode o EHP o spolupráci v oblasti štatistiky SPOLOČNÝ VÝBOR EHP, so zreteľom na Dohodu o Európskom hospodárskom priestore, v znení protokolu, ktorým sa upravuje Dohoda o Európskom hospodárskom priestore, ďalej len "dohoda", najmä na jej článok 98, keďže na účely zabezpečenia použiteľnosti, konzistentnosti a porovnateľnosti všetkých požadovaných štatistických informácií protokol 30 dohody zabezpečuje účasť štátov EZVO na činnostiach spoločenstva v oblasti štatistiky; keďže finančné a správne ustanovenia protokolu 30 by mali byť aktualizované, aby sa ustanovil spoločný štatistický program EHP; keďže štatistický program EHP by mal byť založený na rámcovom programe Európskych spoločenstiev pre prioritné činnosti v oblasti štatistických informácií 1993 až 1997 a mal by zahŕňať tie programové zložky, ktoré sú potrebné na popis a sledovanie všetkých podstatných hospodárskych, sociálnych a environmentálnych aspektov EHP; keďže osobitné činnosti v rámci štatistického programu EHP by mali byť vykonávané najmä s ohľadom na minimálnu záťaž respondentov pri odpovedaní na štatistické dotazníky, na náklady na zber a pri prísnom dodržiavaní zásady dôvernosti štatistických údajov, ROZHODOL TAKTO: Článok 1 Protokol 30 dohody sa mení a dopĺňa tak, ako je ustanovené v článkoch 2 až 7 tohto rozhodnutia. Článok 2 Odsek 2 sa nahrádza takto: "2. Štáty EZVO sa od 1. januára 1994 podieľajú na rámci plánov prioritných činností v oblasti štatistických informácií. Zriaďuje sa najmä štatistický program EHP ako prvok štatistického programu ES ustanoveného v zmysle rozhodnutia Rady uvedeného v odseku 9. Štatistický program EHP patrí do rámca, v ktorom sú vykonávané všetky štatistické činnosti EHP. Zložky štatistického programu EHP sú uvedené v prílohe. Každý rok sa v rámci konferencie uvedenej v odseku 1 stanovuje zameranie vykonávania štatistického programu EHP v nasledujúcom roku. Toto zameranie sa určuje v spojitosti s ročným zameraním vykonávania štatistického programu spoločenstva podľa článku 3 rozhodnutia Rady uvedeného v odseku 9. Spoločenstvo môže, ak je to potrebné, navrhnúť Spoločnému výboru EHP položky, ktoré budú pridané alebo vymazané zo zoznamu zahrnutého v prílohe." Článok 3 Vkladá sa nový odsek 3: "3. Štáty EZVO sa v plnom rozsahu zúčastňujú na výboroch ES, ktoré pomáhajú Komisii ES pri riadení alebo rozvoji činností uvedených v odseku 2, pokiaľ sa zaoberajú témami, na ktoré sa vzťahuje dohoda." Článok 4 Predchádzajúce odseky 3, 4 a 6 sa zlučujú do troch pododsekov nového odseku 4. Článok 5 Odsek 5 sa nahrádza takto: "5. Od 1. januára 1994 štáty EZVO finančne prispievajú na činnosti v rámci štatistického programu EHP v súlade s článkom 82 ods. 1 písm. a) dohody a finančných nariadení k nej. Štáty EZVO uhrádzajú dodatočné náklady úradu Eurostat na skladovanie, spracovanie a rozširovanie údajov z ich krajín podľa ustanovení dohody. Príslušné čiastky pravidelne stanovuje Spoločný výbor EHP. Štáty EZVO finančne prispievajú aj na režijné náklady spoločenstva, iné ako sú tie, ktoré sú vynaložené na skladovanie, spracovanie a rozširovanie údajov v súlade s článkom 82 ods.1 písm. b) dohody." Článok 6 Vkladajú sa nové odseky 6, 7, 8 a 9: "6. Štáty EZVO sa podieľajú na štatistických činnostiach, na ktoré sa vzťahuje štatistický program EHP, v rovnakom rozsahu ako členské štáty ES v súlade s ustanoveniami dohody. 7. Za vykonávanie osobitných štatistických činností v štátoch EZVO sú zodpovedné národné štatistické orgány. Vykonávacie postupy zohľadňujú organizáciu oficiálnych štatistík každého štátu EZVO. Ak vykonávacie opatrenia pre členské štáty ES v zmysle článku 4 písm. c) rozhodnutia Rady uvedeného v odseku 9 zahŕňali poskytovanie dostupných údajov a ostatných dostupných informácií týkajúcich sa činností, na ktoré sa vzťahuje štatistický program EHP, vo vzťahu ku Komisii sa uplatňujú aj na štáty EZVO v súlade s odsekom 4. 8. Na žiadosť Spoločného výboru EHP a vždy v treťom roku spolupráce a opäť na konci doby trvania štatistického programu EHP, v rámci konferencie uvedenej v odseku 1 sa zhodnotí dosiahnutý pokrok. Posudzuje sa najmä, či boli splnené ciele, priority a činnosti plánované na dané obdobie a spoločnému výboru EHP sa predloží správa na schválenie. 9. Predmetom tohto protokolu je nasledujúci akt spoločenstva: 393 D 0464: rozhodnutie Rady č. 93/464/EHS z 22. júla 1993 o rámcovom programe prioritných činností v oblasti štatistických informácií 1993 až 1997 (Ú. v. ES L 219, 28.8.1993, s. 1)." Článok 7 Dopĺňa sa dodatok uvedený v prílohe tohto rozhodnutia. Článok 8 Toto rozhodnutie nadobúda účinnosť 1. mája 1994 za predpokladu, že Spoločnému výboru EHP boli predložené všetky potrebné oznámenia podľa článku 103 ods. 1 dohody. Článok 9 Toto rozhodnutie bude uverejnené v časti EHP a v dodatku EHP Úradného vestníka Európskych spoločenstiev. V Bruseli 8. februára 1994 Za Spoločný výbor EHP predseda N. van der Pas -------------------------------------------------- PRÍLOHA " Dodatok Dodatkový zoznam programových zložiek štatistického programu EHP Štandardizácia a nové metódy EDP Architektúra európskeho štatistického informačného systému Sieť NSI Všeobecný prehľad Hrubý národný produkt Európsky systém integrovaných ekonomických účtov (ESA) Bežné metodické otázky v národných účtoch Rozvoj bilancií Zelené národné účty Súčty národných účtov Štvrťročné národné účty Účty verejných financií Účty iných inštitucionálnych sektorov Účty odvetví - štrukturálna databáza Tabuľky vstupov a výstupov Kapitálové zásoby Metodika parity kúpnej sily Prehľad cien kapitálových tovarov Tvorba indexu spotrebiteľských cien Prehľad konečných spotrebiteľských cien Koordinácia menovej a finančnej štatistiky a štatistiky platobných bilancií Štatistika ECU a EMS Finančná bilancia verejných financií Finančné účty Finančné bilancie Finančné a menové ukazovatele - krátkodobé ukazovatele Finančné a menové ukazovatele - štrukturálne ukazovatele Metodika platobných bilancií Systém zberu údajov o platobných bilanciách v EZVO Krátkodobá štatistika o platobných bilanciách Štatistika o medzinárodných pohyboch kapitálu Štatistika o medzinárodnom obchode so službami a geografický rozbor bilancie bežného účtu Nomenklatúra ekonomických činností Klasifikácia produktov podľa činností (CPA) Server nomenklatúry Funkčné a odvodené klasifikácie Koordinácia štatistiky a účtov - v rozsahu všeobecnom Koordinácia štatistiky a účtov - v rozsahu makroekonomickom Koordinácia štatistiky a účtov - v rozsahu mikro-makro Vzťahy s členskými štátmi Inštitucionálne otázky a štatistické systémy Analýzy vonkajšieho obchodu Štatistika týkajúca sa obchodovania s tovarmi ES/EZVO a EHP s tretími krajinami: metodika Nomenklatúra tovarov pre obchod mimo EHP a v rámci EHP Nomenklatúry krajín Štatistika zahraničného obchodu - tvorba Štatistika zahraničného obchodu - rozširovanie Dôvernosť štatistických informácií Metodika štatistiky v oblasti energetiky Prieskumy o spotrebe energie Prieskum o kombinovanej výrobe elektriny a tepla Štruktúra, bilancie a tabuľky vstupov a výstupov Obnoviteľné zdroje energie Ceny energií Osobitné činnosti na podporu nových politík spoločenstva Suroviny (bilancie a ťažba surovín) Úprava priemyselnej štatistiky pre potreby jednotného trhu po roku 1992 Vzťahy s podnikaním Priemyselná štatistika: metodika Priemyselná štatistika: analýzy Ročný európsky prehľad o podnikaní - priemysel Krátkodobé priemyselné ukazovatele Prodcom Malé stredné podniky (SME) Osobitné a prioritné činnosti Tvorba a rozširovanie štatistiky o železe a oceli Štatistika o výskume a vývoji (R&FD) a inováciách Štatistický výskum Štatistické techniky merania a spracovania údajov (registre, panely, miery konkurencieschopnosti a kohézie) Služby - metodika, metodická koordinácia štatistiky o podnikoch Služby: tvorba a rozširovanie Produkty služieb Služby - krátkodobé trendy Finančné služby vrátane poistenia Podnikateľské služby Komunikačné a audiovizuálne služby Služby jednotlivcom a inštitúciám Spoločnosti verejného sektora a vláda: mikroekonomické aspekty verejného sektora Distribučný obchod Cestovný ruch: metodika Cestovný ruch: tvorba a rozširovanie Hotely a cestovné kancelárie Doprava - metodika Doprava - tvorba a rozširovanie Vnútrozemská doprava tovaru Námorná doprava Letecká doprava Osobná doprava Činnosti dopravných podnikov Európska štatistika o nehodách v cestnej doprave Prieskum pracovnej sily v spoločenstve (LFS) Pracovná sila, zamestnanosť a nezamestnanosť Pracovný čas a náplň práce Definície a metódy pre štatistiku zamestnanosti Bežná demografická štatistika Program sčítania obyvateľstva v EHP Migrácia a migranti Demografické projekcie v EHP Európske fórum štúdií obyvateľstva Sociálna ochrana - finančné toky Espross (príjmy a výdavky) a počet príjemcov Sociálna ochrana: analýzy a funkcie Sociálna ochrana: mikroekonomické štúdie Ukazovatele chudoby Panel domácností Harmonizácia prieskumov o rodinných rozpočtoch Príjmy domácností Štatistika o životných podmienkach domácností Sociálna a regionálna databanka Sledovanie sociálnej štatistiky Všeobecný prieskum využitia času Sociálna situácia cieľových skupín a cieľových situácií Vzdelávanie Praktická výučba Definície a metódy štatistiky vzdelávania a praktickej výučby Európska štatistika o pracovných úrazoch Európska štatistika o domácich úrazoch a úrazoch vo voľnom čase (Ehlass) Harmonizácia údajov o chorobách z povolania Krátkodobé mzdové ukazovatele Harmonizovaná štatistika príjmov v priemysle a službách Prieskum pracovných nákladov Prieskum štruktúry miezd Regionálne účty Sociálna štatistika na regionálnej úrovni Poľnohospodárska štatistika na regionálnej úrovni Ostatné regionálne štatistiky (doprava, energetika, životné prostredie, výskum a vývoj, atď.) Nomenklatúra NUTS Regionálne databanky a publikácie Miestne údaje Prieskumy o štruktúre poľnohospodárskych jednotiek spoločenstve Eurofarma Štatistika lesníctva Typológia poľnohospodárskych jednotiek v spoločenstve Ekonomické účty pre poľnohospodárstvo (EAA) Využitie poľnohospodárskej pôdy Využitie poľnohospodárskej pôdy - obilniny Produkcia plodín - produkcia obilnín Produkcia plodín - bilancie obilnín Produkcia a bilancie - rybárske produkty Uverejňovanie environmentálnych štatistík Štatistika o vodách Štatistika o vzdušných emisiách Štatistika o odpadoch Zber ekonomických informácií o životnom prostredí (Seriee) Štatistika o ekonomických výdavkoch v priemysle a službách Štatistika vládnych výdavkov Štatistika výdavkov domácností Štatistiky týkajúce sa ekonomických a finančných nástrojov environmentálnej politiky Doprava, cestovný ruch životné prostredie Podniky a životné prostredie, ekologický priemysel Energetika a životné prostredie Poľnohospodárstvo, lesníctvo a životné prostredie Materiálové toky vybraných výrobkov a látok škodlivých životnému prostrediu alebo zdraviu Rámce, účty ukazovatele Rozvoj oficiálnej environmentálnej štatistiky spoločenstva a EHP Štatistika Spatialo Databáza Envstat " --------------------------------------------------